AaB TV: Silkeborg I.F.-AaB 0-2
17. februar 2020 kl. 07:09 af Rasmus Estrup
Sammendrag af AaB's udesejr på 2-0 over Silkeborg I.F. Sejren blev sikret med to mål af Kasper Kusk.
Se sammendrag af søndagssejren i Silkeborg på Jysk Park, hvor AaB i forårspremieren vandt 2-0 over Silkeborg I.F. Der er desværre ikke kommentatorspor i første halvleg, men kommentatorlyden er med fra anden halvlegs start.
Efter en målløs første halvleg, hvor Kasper Kusk og Iver Fossum blandt andet måtte se afslutninger blokeret på stregen, kom AaB tidligt i front efter pausen.
Kun få sekunder inde i anden halvleg fandt Patrick Olsen med en lang bold Kasper Kusk, der løb fri i en god position og sikkert sparkede AaB foran 1-0.
Lige inden uret rundede en times spil udbyggede Kasper Kusks AaB's føring fra stort set samme position og med samme kølighed. Denne gang stod Lucas Andersen for oplægget.
Føringen kunne kort efter være forøget yderligere, men Iver Fossum måtte se sin afslutning tæt under mål reddet på stregen.
Med sejren på 2-0 indtager AaB en øjeblikkelig femteplads før næste uges hjemmekamp mod Brøndby I.F. Køb billet til det opgør her.